Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: Melléklet a 88/2009. (X. 29.) OGY határozathoz
Paragraph Index: 1032

5. KAPCSOLÓDÁS SZAKPOLITIKAI STRATÉGIÁKKAL 1. BEVEZETÕ Az öregedõ társadalom, az elhúzódó tanulóidõ, a tanulmányokat folytatók megnövekedett aránya, ezzel együtt az aktív dolgozó fiatalok arányánakcsökkenése,az ifjúságnak az oktatás, a munkaerõpiacés a szabadidõ vonatkozásában fennálló sebezhetõsége, az intézményi rendszerbe vetett bizalom megrendülése, a határozott elfordulás az aktív alkotó közéleti részvételtõl, illetve a társadalomban tapasztalható negatív folyamatok arra ösztönözték az Európai Unió tagállamait, hogy újrafogalmazzák az ifjúsággal kapcsolatos kormányzati cselekvéseket az Ifjúsági Fehér Könyvben. Magyarországon is körvonalazódni látszanak azok a folyamatok, amelyek a rendszerváltás idõszakának értékbizonytalanságai után a helyzetet felmérve és értékelve egy korszerû, modern és progresszív ifjúságpolitikai lépésváltást igényelnek. Hazánkban is szükség van arra, hogy az ifjúságot egy folyamatos, innovatív, korszerû tudással rendelkezõ erõforrásnak tekintsük, amely képes a társadalom megújítására, az aktív szerepvállalásra. Mint önálló, döntésképes egyénekre tekintünk az ifjúsági korosztályok tagjaira, a jövõ alakítóira, lehetõséget ajánlva képességeik kibontakoztatásához. A 2006-os kormányprogram ifjúságra vonatkozó vállalása kimondja: a Kormány feladata, hogy elõsegítse a fiatalok társadalmiintegrációját.Ennekérdekébenalkotjameg a Nemzeti Ifjúsági Programot, amely a tanulás,a munkavállalás, az otthonteremtésés a családalapításterületein egyenlõesélyeketkívánteremteni a fiatalokszámáraa sikeresfelnõtté váláshoz. A Nemzeti Ifjúsági Program helyett a stratégia a Nemzeti Ifjúsági Stratégia elnevezést viseli, ami jobban kifejezi az ifjúsági területtel kapcsolatos hosszú távú tervezési igényt. A stratégia mint keret, lehetõséget ad arra, hogy kormányzati ciklusokon átívelõ célokkal és irányokkal lehessen tervezni rövidebb idõtávra, a konkrét cselekvési programokat eszközként használva a Nemzeti Ifjúsági Stratégia (a továbbiakban: Stratégia vagy NIS) céljainak eléréséhez. A Stratégia célcsoportja – annak kiterjesztõ értelmezésével – a kortárscsoport megjelenésétõl a másokért való felelõsségvállalásig terjed. Jelenleg a magyar lakosság több mint 27%-a sorolható az ifjúsági korosztályokhoz, ami nagyjából megfelel az európai átlagnak1. 1.1. A Stratégia szükségessége Az államnak felelõssége van abban, hogy polgárainak a társadalomba történõ beilleszkedése sikeres legyen, valamint, hogy Alkotmányban rögzített jogaikkal élni tudjanak. Az ifjúsági korosztályok esetében e felelõsség speciális intézkedéseket és figyelmet követel meg. Az államnak továbbá érdeke, hogy a felnövekvõ korosztályok ismerjék és elfogadják azokat a társadalmi normákat, amelyekben élünk, s hogy maguk is képesek legyenek azok átörökítésére. Az érintett korosztályok élete a felnõtté válás folyamatában egységes és oszthatatlan, azaz nem kezelhetõ szakterületenként2, ezért a politikumnak szektorokat átívelõ koncepcióval kell rendelkeznie a felnövekvõ nemzedékekkel kapcsolatos teendõirõl. A Stratégia az ifjúsági korosztályokkal kapcsolatos állami felelõsség összefoglalása, megtestesülése. 1 Ez az idõhorizont a kb. 8–12 évesektõl a kb. 25–30 évesekig tartozókat sorolja az ifjúsági korosztályok tagjai közé (a nemzetközi és hazai jogi gyakorlat a gyermekkort 0–18 év kor között határozza meg). A társadalomban jelentkezõ tendenciákból és a szakmai dilemmákból azonban következik, hogy az ifjúsági szemléletben szükséges az egyszerû életkori lehatárolásnál nagyobb szabadságfokot adni az egyén sajátosságaiból eredeztethetõ megközelítéseknek, az életkortól független mérlegelésnek is. Az életkori szakaszolások, noha tudományos eljárásokkal igazolt elméleti alapot jelentenek, nem írják felül azt az ifjúságügyre olyannyira jellemzõ elvet, amely az egyént egyszerinek és megismételhetetlennek tekinti, aki társadalmi helyzete és biológiai lényének fejlõdése okán is csak fenntartásokkal szorítható kategóriákba. 2 Az állam „látja” õket, ha iskolában vannak – de nem látja õket, ha mellette vagy kívül; látja õket, ha akut betegek – de nem látja õket, amikor az egészségüket kockáztatják; látja õket, ha munkanélküliek lettek – de nem látja, amikor munkavállalási képességeik hiányában csõdöt mondanak; befogadja õket, ha segítségre szorulnak és errõl az illetékesek jelzést kapnak – de nem „törõdik” velük, ha jelzés hiányában nem kerülnek kapcsolatba a rendszerrel stb. A magyar ifjúságkutatási elemzések tapasztalatai megegyeznek az Európában mért fõ tendenciákkal. Az ifjúsági korosztályok változékony csoportot alkotnak, egyre késõbb lesznek a munkaerõpiac szereplõi, késõbb alapítanak családot; váltogatják a munkával és a tanulással töltött idõszakokat; és mindenekfelett egyéni életútjaik sokkal változatosabbak, mint ezelõtt valaha. Az iskolának, az egyetemnek, a munkahelynek és a társadalmi környezetnek nincs már olyan integráló szerepe, mint korábban. A fiatalok egyre késõbb válnak teljesen önállóvá életük során. Mindez tükrözõdik az ifjúság életérzésében:a lét bizonytalannáválásában,a jelenlegidöntéshozórendszerekbevetett bizalom elvesztésében, a közéletben vagy az ifjúsági szervezetekben való hagyományos részvételi formák iránt érzett elégedetlenségben. Némelyikük úgy érzi, saját gondjai nem mindig kapnak helyet az idõsebb korosztályok által számukra kigondolt közpolitikai irányelvekben. Némelyek a közönyben és az individualizmusban keresnek menedéket, míg mások az önkifejezés szélsõséges, esetenként a demokratizmus határait súroló megnyilvánulásait választják. A többség szeretne hatással lenni a közös ügyekre, csak ennek még nem találta meg a megfelelõ kifejezési módjait. Ennek ellenére a korosztályok tagjainak sok mondanivalója van; hiszen pontosan õk azok az emberek, akik elsõdlegesen tapasztalják a gazdasági változások, a demográfiai egyensúly kibillenése, a globalizáció vagy a fokozódó kulturális diverzitás következményeit. Azt várjuk tõlük, hogy újfajta társadalmi kapcsolatokat alakítsanak ki, megtalálják a szolidaritás új kifejezési formáit, és a különbözõségekkel való együttélésnek olyan új módozatait hozzák létre, ami tartalmasabbá teszi életüket – miközben újabb bizonytalanságokkal kell szembenézniük. A bonyolultabb társadalmi és gazdasági körülmények közepette az érintettek bizonyos területeken kevésbé képesek a fennálló helyzethez való alkalmazkodásra, más témákban pedig messze meghaladják elõdeik teljesítményét. Elengedhetetlen feladat, hogy megkönnyítsük a valódi, felelõsségteljes szerep megtalálását. 1.2. A Stratégia elõkészítése 2007 szeptemberében a kormányzati munkamegosztásban az ifjúságügyért felelõs minisztérium arra kért fel egy szakemberekbõl álló csoportot, hogy dolgozza ki a nemzeti ifjúsági stratégia egy lehetséges vázlatát. A kormányzati megbízás egy olyan dokumentum elkészítésérõl szólt, melyet az európai szakirodalom komplex megközelítésnek,integrált ifjúságpolitikánakhív. Ez a megközelítés a gyakorlatban azt jelenti, hogy a munka az ifjúság élethelyzetét befolyásoló szakpolitikánként elemzi az ifjúság helyzetét, feltárja az õket körbevevõ társadalmi kontextust, és az ágazati logikából adódóan összegzi az ágazatok ifjúsággal kapcsolatos teendõit, valamint a demokráciatanulás és szocializáció – mint ifjúsági szakágazati problémakör részei – lehetséges megoldásait. A munka során felhasznált dokumentumok nemcsak a hazai ágazati stratégiák és az EU-tagországok ifjúságpolitikai dokumentumai voltak, hanem az Európa Tanács, az Európai Unió ifjúságpolitikai iránymutatásai, továbbá a II. Nemzeti Fejlesztési Terv és kapcsolódó dokumentumai is. Az ezekben leírtak értelemszerûen hatással vannak az alább alkalmazott megközelítésekre, a szerkezetre és tartalomra egyaránt. Az alkalmazott megközelítés fejlesztési típusú, a megoldási javaslatok az ifjúságra mint lehetséges erõforrásra tekintenek, így nem az ellátási formák és nem a juttatások állnak a középpontjában, hanem a lehetséges egyéni, közösségi fejlesztések. A munka megfelel az Európa Tanács elvárásainak, amelyek a tényalapú ifjúságpolitika megalkotására hívják fel a tagállamokat. Ebbõl következõen a feltüntetett részcélok nem különbözõ társadalompolitikai felfogások mentén szervezõdnek. Ez a megközelítés lehetõséget ad a különbözõ társadalompolitikai célkitûzések érvényesítésére – a rövidebb programozási periódusok esetében – az ifjúsági cselekvési programokban, amelyek tartalmazzák a konkrét teendõket, felelõsöket, határidõket és szükséges forrásokat. A szerkesztési mód lehetõvé teszi, hogy az ifjúságkutatás, a szakpolitikai célkitûzések és az ifjúsági intézkedések/szolgáltatások dinamikus kölcsönhatásban álljanak egymással, és egyben kényszerítõ erejû is, hogy a javasolt részcélok valamilyen mérhetõ kimenetet eredményezzenek. A Stratégiában használt fogalmak pontos magyarázata a Nemzeti Ifjúsági Információs és Dokumentációs Adattárban található meg. A Stratégia idõintervalluma 15 év. A Nemzeti Ifjúsági Stratégia megvalósulásának értékeléséhez az adatok gyûjtését az ifjúságügyért felelõs tárca által kijelölt szervezet végzi. A Nemzeti Ifjúsági Stratégia célindikátorainak idõszakos teljesülését rendszeres nagymintás ifjúságkutatások és ifjúsági célú statisztikai adatgyûjtés útján kell biztosítani. Az adatokból levont következtetések értékelését: – az Országgyûlés illetékes bizottságai, – az illetékes minisztérium, – a Stratégia elkészítésével megbízott szakmai testület végzi. Az értékelést meghatározott rendszerességgel – elsõ ízben 2014 elsõ félévében – kell elkészíteni, ezzel együtt el kell végezni a részcélok felülvizsgálatát (gördülõ tervezés). A tervezésmódszertanábankülönöshangsúllyalszerepela nyilvánosságbiztosításaés a folyamat egészének,valamint az elért eredményeknek az értékelése. A nyilvánosság biztosítása kapcsán fontos cél annak a tájékoztatási és tudatosítási kommunikációs mechanizmusnak a kialakítása, amely alkalmas arra, hogy a Stratégia célkitûzéseinek végrehajtása során a kapcsolódó részcélok sajátosságainak megfelelõ folyamatokról, valamint a megvalósuló intézkedések kézzelfogható eredményeirõl átlátható tájékoztatást adjon a tervezésben, a végrehajtásban és az eredmények értékelésében résztvevõk, valamint a megvalósításban érintett szervezetek számára. A gördülõ tervezés során törekedni kell az érintett szervezetek közvetlen véleményalkotási lehetõségének biztosítására. Az ifjúsági korosztályok speciális helyzetére tekintettel a Stratégia kommunikációjának, egyeztetésének megtervezésekor kiemelt figyelemmel kell lenni a szervezethez nem kötõdõk elérésére, véleményalkotási lehetõségük biztosítására. Ennek megfelelõen a legfontosabb feladat a célcsoportok figyelmének felhívása a feladatokra és lehetõségekre, az intézményi rendszer mûködésére, a célkitûzések végrehajtásának mikéntjére. A nyilvánossággal kapcsolatos tevékenységet az értékelési folyamathoz igazodva, meghatározott rendszerességgel, de legalább négyévente egy alkalommal felül kell vizsgálni. 1.3. A Stratégia szerkezete A dokumentum átfogó, horizontális és specifikus célokat, valamint ezekhez kapcsolódó részcélokat határoz meg. A részcélok megvalósításának módját, sorrendjét, felelõseit a Stratégiához kapcsolódó, Kormány által elfogadandó mindenkori rövid távú cselekvési programok kell, hogy tartalmazzák. A Stratégia végrehajtásában a kormányzati, önkormányzati és piaci aktorok mellett jelentõs szerepet vállalhat a nonprofit szektor. A Nemzeti Ifjúsági Stratégia ideológiamentességre törekszik, kerülve a pártok társadalompolitikai felfogásából adódó nézetkülönbségek megjelenítését. A dokumentum célokat fogalmaz meg, de a célokhoz vezetõ út kijelölését meghagyja az aktuális Kormány mozgásterének. Mindemellett a Stratégia nem értéksemleges, hiszen hangsúlyosan kezel olyan témákat (pl. család, prevenció, szociális biztonság), amelyek a gyerekek, serdülõk, fiatalok élethelyzete, sikeressége szempontjából kiemelkedõ jelentõségûek. 2. HELYZETELEMZÉS3 2.1. Az ifjúság élethelyzete 2.1.1. Demográfiai helyzet, család, társadalmi fenntarthatóság, hosszú távú hatások A 0–14 és a 15–29 éves korcsoport nagysága és a teljes népességhez viszonyított aránya folyamatosan csökken. A gyermekkorúak valamivel több mint másfélmillióan, a 15–29 évesek pedig 2,1 millióan voltak 2006. január 1-jén. A két csoport együtt a magyarországi népesség 36,5 százalékát tette ki. Magyarországon 1000 lakosra 9,9 élveszületés jut (2006). Hazánk az unió alacsony termékenységi rátájú országai közé tartozik 1,31-es értékével [a legalacsonyabb fertilitási ráta Lengyelországban (1,24), a legmagasabb Franciaországban (1,94) található]. A népesség szinten tartásához 2,1-es érték lenne szükséges. Az alacsony ráta elsõdleges okai az életciklusok változásában keresendõk: a késõbbi házasságkötésben és gyermekvállalásban. A házasságkötések számában és arányában 2001 óta lényegében stagnálás tapasztalható. A fiatalok egyre késõbb kerülnek „felnõtt” státusba: egyre késõbb házasodnak, vállalnak gyereket, fejezik be tanulmányaikat és lépnek ki a munkaerõpiacra. Az 1000 lakosra jutó házasságkötések száma 4,4 (EU25 átlaga 4,8), a válásoké 2,5 (EU25 átlaga 2,1). 2005-ben a 20 év alatti férfiak esetében 1000 megfelelõ korú házasra 16,6 válás jutott. A nõk esetében ez a szám 20,1 volt. A válások kismértékû csökkenést és stagnálást mutatnak az utóbbi évtizedben, ami azonban az alacsony házasodási kedvvel is összefügg. A házasságon kívül született gyermekek részaránya eléri a 35%-ot. Ezen szülések 85%-a hajadonoktól, 14%-a elvált nõktõl származik. A felbomlott házasságok 73%-ában van kiskorú gyermek. Az eltartott gyermekek mintegy 84%-át neveli édesanyja, s csupán a gyermekek 16%-a él édesapjával. Az elsõ házasságkötés átlagos életkorának 2005. évi adatai férfiaknál 29,3 év, nõknél 26,9 év. A párkapcsolatban élõk 15%-a élettársi kapcsolatban él. A fentiek ellenére a fiatalok körében nincs házasságellenes hangulat. A 18–29 éves fiatalok túlnyomó többsége (76%) ideális életformának az együttélést követõ házasságot tartja, az együttélés nélküli házasság, illetve a végleges élettársi kapcsolat híveinek aránya csupán 10-10% (2004). 3 A helyzetelemzésben szereplõ adatok forrásai a KSH, az SZMM és háttérintézményei, valamint az Eurostat adatbázisai. A gyermeküket egyedül vállaló anyák aránya növekszik. Az elsõ gyermek vállalásának átlagos életkora a nõknél 27 év. 2006-ban az összes 18–29 éves nõ 73%-a gyermektelen volt, férfiak esetén ebben a korcsoportban a gyermektelenek aránya 79%-ra becsülhetõ. A felmérések szerint azok közül a 15–29 éves fiatalok közül, akiknek még nincs gyerekük, 84% kimondottan tervezi, hogy legyen. A párok 15%-a küzd meddõségi problémákkal. A fiatalok 80%-a megfelelõnek tartja saját lakáskörülményeit. A fiatalok stabil párkapcsolatba lépve, vagy a szülõtõl elköltözve igen kis arányban bérelnek önálló lakást. A lakáshoz jutást az államilag támogatott hitelrendszer keretében próbálják megoldani. A fiatalok kétharmada szüleivel él, egyötödük él saját vagy házas-/élettársa lakásában, házában, a fennmaradó 14% bérelt lakásban, kollégiumban, ismerõsöknél lakik az év legnagyobb részében. A 15–29 évesfiatalokkétharmada(65%) él szüleivel.Sokanazokközülis szüleikkelélnek,akikamúgy már sajátcsaládot alapítottak (9%). Az OECD2 alapján a szegénységi küszöb (az egy fõre jutó medián jövedelem 60%-a) alatt él az egyszülõs családok egyharmada (29%). 2.1.2. Oktatás, képzés, tehetséggondozás, társadalmi mobilitás Aziskoláskorúkorosztályoklétszámának2010-ig tartónépesség-elõrejelzéseaztmutatja,hogyazáltalánosiskolafelsõ tagozatának megfelelõ évfolyamok esetében lesz a legnagyobb mértékû a csökkenés, ez a négy korosztály mintegy kilencvenezerrel lesz kisebb létszámú 2010-ben, mint 2004-ben. A 6–9 és 14–17 éves korcsoport létszáma ennek mintegy felével fog csökkenni az elkövetkezõ években. A középfokú oktatásban résztvevõk számának az elmúlt 15 évben tapasztalható növekedése mellett az érettségit nem adó szakiskolai képzésben résztvevõk száma 2005/2006-ra az 1990/91-es létszám 59,9%-ára csökkent. A szakiskolákban kiemelkedõen magas a lemorzsolódók aránya (20–25%). Míg az 1980-as években az adott korosztály 10%-a, a 2007/2008. tanévben a 18–29 éves korosztálynak 24%-a (ha a 18–24 éves korosztályra számoljuk, 44%-a) jár felsõoktatási intézménybe. Az OECD által végzett PISA-vizsgálat szerint a magyarországi 15 éves tanulók ötöde alapvetõ olvasási készségekkel sem rendelkezik. 57 ország eredményeit figyelembe véve a magyar diákok átlaga a szövegértés-szövegalkotás tekintetében a 23. és 30. pozíció közötti tartományban található. Az innováció-vezérelt gazdasági növekedés humán feltételeinek megteremtéséhez szükséges mûszaki és természettudományos képzettséggel rendelkezõ kvalifikált munkaerõ kibocsátása jelentõsen elmarad az EU átlagától (arányuk a végzettek körében Magyarországon 2002-ben 18%, az EU-átlag 26,1%). A kiterjedt állami és civil tehetségsegítõ programokban, 2006-ban, közel 70 ezer fõ vett részt. A legkiválóbb fiatalok minden évben rangos nemzetközi versenyek (pl. diákolimpiák, EU Fiatal Tudósok Versenye, Intel ISEF verseny) és mûvészeti fesztiválok sorozatán érnek el kiemelkedõ eredményeket. A magyar fiataloknak csak 1/3-a beszél valamilyen szinten legalább egy idegen nyelvet. A legtöbben az angolt említik, a kettõ vagy ennél több idegen nyelvet beszélõk a fiatalok 10%-át teszik ki. A jogalkotás eszközével, illetve az uniós és hazai forrásokra épülõ fejlesztési programok nyújtotta lehetõségekkel elkezdõdött és folyamatosan zajlik a közoktatás korszerûsítése. A fejlesztési programok olyan területeket érintettek, mint az információs és kommunikációs technológiák oktatási alkalmazása, az idegennyelv-tanulás fejlesztése, a társadalmi integrációt támogató beavatkozások, az egész életen át tartó tanulás megalapozását szolgáló kompetenciák fejlesztése az alap- és középfokú oktatásban, a középfokú szakképzés tartalmi és intézményi reformja. A bolognai rendszer – amelynek eredményeként a duális képzési rendszert lineáris váltotta fel – bevezetésének tapasztalatai hiányosak, elemzésük még várat magára. A felsõoktatás egyéb tendenciái viszont kritikára szorulnak, reformjuk elengedhetetlen. A felsõoktatásban inkább a mennyiségi szemlélet és az ezzel járó finanszírozási szempontok a dominánsak a minõségi szemlélettel szemben. A felsõoktatásban meglévõ minõségi kontroll további fejlesztése szükséges. A tanórákon kívüli tartalmas idõtöltésre kevés megoldást kínálnak az intézmények. A képzés és a munkaerõ-piaci igények összhangja még sok esetben esetleges, egyes területeken túlképzés, máshol alulképzés van. A jelentõs létszámnövekedés szükségszerûen hozta magával az oktatói bázis hirtelen bõvülését. Az egyetemeken kisebbségbe került a tudatos értelmiségképzési szemlélet és gyakorlat, melynek szemléleti hátránya már érezhetõ. 2.1.3. Foglalkoztatottság, munkaerõ-piaci helyzet Európai uniós összehasonlításban Magyarországon alacsony a fiatal korosztály munkaerõ-piaci aktivitása. A 15–24 éves korosztály 26,8%-a aktív a munkaerõpiacon, szemben az EU-átlag 45,1%-ával. A fiatalok alacsony foglalkoztatottsága (Magyarország: 21,7%, EU25: 37,3%) mellett az ifjúsági munkanélküliség aránya 2005-ig nem volt magasabbaz EU-átlagnál,mára azonbana magyar 15–24 évesek19,1%-a munkanélküli,míg az uniós átlag 17,3%. A be nem jelentett munkavégzés nagyobb arányban jellemzi a korosztályt, mint a felnõtteket. A munkaerõpiac struktúrája is átalakult: az aktív fiatalok körében nõtt a szellemi, míg csökkent a fizikai munkát végzõk aránya, ezzel összhangban nõtt a foglalkoztatott fiatalok átlagos képzettségi szintje is. Az EU átlagáhozképestnagyonalacsonyazatipikusanfoglalkoztatott(EU: 15,5%), valamintavállalkozófiatalokaránya Magyarországon. A vállalkozók a már munkát vállalt fiatalok mindössze 3%-át teszik ki. A nõk átlagos iskolai végzettsége magasabb, minek következtében nagyobb arányban foglalkoztatják õket a szellemi, felsõfokú végzettséget igénylõ munkakörökben, mint a férfiakat. A férfiak körében magasabb a munkanélküliség, a nõk viszont hátrányos helyzetben vannak a munkaerõpiacon, és hátrányaikat erõsítheti egy esetleges gyermekvállalás. Az alacsonyabb iskolai végzettséggel rendelkezõ fiatalok elhelyezkedési esélyei sokkal rosszabbak, mint a diplomásoké, bár az utóbbiak elhelyezkedési esélyei is romlanak. Egyre többen képzettségük alatti munkakört töltenek be. A legrosszabb helyzetben a legfeljebb 8 általánost végzett fiatalok vannak. A roma fiatalok elhelyezkedési esélyei lényegesen rosszabbak, mint a nem romáké. A budapesti fiatalok 24%-a, a magyarországi fiatalok átlagosan 34%-a ismerkedett már meg kényszerûen a munkanélküli státusszal. 2000-hez képest megtriplázódott a pályakezdõ diplomás munkanélküliek aránya, minden negyedik iskoláját befejezõ fiatal munkanélküliként „kezdi” pályafutását. Fõleg a vidéki, elsõgenerációs értelmiségi fiatalok számára tûnik nehéznek az elhelyezkedés. A pályakezdõ fiatalok elhelyezkedését elsõsorban a munkalehetõségek száma, a nem megfelelõ szakmaválasztás, a szakmai tapasztalat hiánya és az iskolai végzettség befolyásolja. Az ifjúsági munkanélküliség strukturális munkanélküliség, vagyis a munkaerõ-piaci kereslet és kínálat nem illeszkedik egymáshoz. A munkaerõpiac elvárásai ma már nemcsak a végzettségre és a szakképzettségre, hanem a különbözõ személyes kompetenciákra, szakmai és gyakorlati tudásra vonatkoznak. Ezeket a kompetenciákat a fiatalok családi és szociokulturális háttere jelentõs mértékben meghatározza, amit az oktatási rendszer csak részben képes ellensúlyozni. A kedvezõbb helyzetbõl indulók könnyebben helyezkednek el, a nehezebb helyzetben lévõk a munkaerõ-piaci versenyben eleve hátrányokkal indulnak. A fizetések átlagos nagysága eltérõ: Budapesten és Nyugat-Dunántúlon magasabb bért kapnak a fiatalok ugyanazért a munkáért, mint a keleti régiókban. A település méretének csökkenésével csökken a szellemi foglalkozású, felsõfokú végzettséggel rendelkezõ munkavállaló fiatalok aránya és növekszik a középfokú végzettséggel rendelkezõ, fizikai munkát végzõké. A munkaerõ-kereslet és -kínálat területi szinten is eltér egymástól. 2.1.4. Marginalizálódás, kirekesztettség A nemzetközi összehasonlításokban alkalmazott szegénységi küszöb az OECD2-skála alapján meghatározott ekvivalens jövedelem 60%-a. Ennek alapján az EU népességének 16%-a tartozik a szegények közé. Legmagasabb arányt Lengyelországban és Litvániában (21%), a legalacsonyabbat Csehországban (10%) találhatjuk, Magyarországon ez az arány 13%. Magyarországon a 20 éven aluli eltartottak közel egyötöde, 420 ezer fiatal él a szegénységi küszöb alatt. A létminimum alatt élõ fiatalok aránya ennek közel kétszerese (850 ezer). A 0–15 év közöttiek 25,2%-a, a 16–24 év közöttiek 18,3%-a szegény. A gyermekes háztartások 20,5%-a szegény. A szegénységben élõ háztartások közel fele községekben él. Az országos átlaghoz képest háromszor nagyobb valószínûséggel találunk köztük olyan családokat, ahol legalább három eltartott gyermek van. A munkaerõpiacon leghátrányosabb helyzetben levõ roma népesség a legalacsonyabb foglalkoztatottsággal jellemezhetõ, leghátrányosabb kistérségekhez tartozó településeken él. A hátrányos helyzetû roma fiatalok többsége a szakiskolák elsõ-második évfolyamáról kihullik. A kimaradók aránya a legalacsonyabb presztízsû szakiskolákban a legmagasabb. Fogyatékossággal él a lakosság 5,7%-a. 62 ezer családban él fogyatékos gyermek, ezeknek a családoknak közel egyharmada egyszülõs család. 2.1.5. Fogyasztás, gazdasági helyzet, kultúra, média, infokommunikáció Az egy fogyasztási egységre (elsõ fogyasztó) jutó havi nettó jövedelem a fiatalok (15–29 évesek) háztartásaiban (2004-ben) átlagosan 63 753 Ft volt, azonban nagy különbségeket tapasztalhatunk az adatok regionális vizsgálatakor: a közép-magyarországi régióban az egy fogyasztási egységre jutó átlagjövedelem 79 119 Ft, az észak-magyarországi régióban viszont csak 51 465 Ft volt. Még nagyobb különbséget találunk, ha a háztartásokat településtípusonként hasonlítjuk össze: Budapesten 85 005 Ft, a községekben 53 594 Ft. A fiatalok szabadidejük eltöltése során átlagosan hétköznap 2,14 órán keresztül, hétvégén 3,52 órán keresztül nézik a televíziót. A tévénézõkhöz képest alacsony a rendszeresen napilapokat(38,8%) és hetilapokat (47,6%) olvasó fiatalok aránya. A fiatalok több mint 50%-a naponta internetezik, ezzel szemben könyveket kevesebben olvasnak rendszeresen (26%-uk olvas el havonta legalább egy könyvet). A szabadidõben rendszeresen sportolók aránya 3%. A korosztály 4,1%-a jár havonta legalább egyszer múzeumba, 4,6%-a komolyzenei koncertekre, 9,1%-a színházba. A fiataloknak csupán harmada jár legalább havonta a tömegkultúrát megjelenítõ multiplex mozikba is. A lakhely méretének csökkenésével csökken az infokommunikációs eszközökkel való ellátottság, és ezáltal csökken az esély a virtuális közösségekben való részvételre, csökken a formális ifjúsági közösségek és az azokban részt vevõ fiatalok száma is. Az infokommunikációs ellátottságot befolyásolja az életkor: míg a 14–17 éveseknél ez 90%, addig a 25–29 éveseknél ez az arány 75%-os. Az internethasználók aránya 25–29 éveseknél 2/3-os. 2.1.6. Ifjúság és egészség (egészségi állapot, életminõség, egészségtudatosság) Az életesélyek indikátoraként használt születéskor várható élettartam mindkét nemnél növekszik, bár az EU25 országaihoz képest még mindig igen alacsony. A magyar férfiak hat évvel, a nõk 4 évvel kevesebbet élnek egy átlagos európai uniós állampolgárnál (Magyarországon: nõk 77, férfiak 69; EU25 átlaga: 81, illetve 75 életév). A fiatal felnõtt korosztályok önbeszámoláson alapuló egészségi állapota jónak mondható. Az életvitelt negatívan befolyásoló vagy tartós korlátozást jelentõ betegségek alig fordulnak elõ. A leggyakoribb betegségek a hátgerinc-deformitások, a látási problémák és az asztma. A serdülõk körében 4–8%-ra teszik a klinikailag bizonyított depressziós zavarban szenvedõk arányát. A 18 éven aluliak körében a depressziós tünetek életprevalenciája (az adott személy életében legalább egyszer elõforduló esemény) 18–20%. Ez megegyezik az európai országokra vonatkozó becsült értékekkel (17–22%). A serdülõkori halálozás okai között a statisztikák élén mindkét nemnél a balesetek és az öngyilkosság állnak. A II. Országos Növekedésvizsgálat testtömegindex (BMI) adatai szerint a 3–18 éves fiúk 6–23%-a, míg az ugyanilyen korú lányok 7–24%-a túlsúlyos, illetve elhízott. A rosszindulatú daganatos betegségek fiatalkori elõfordulása növekvõ tendenciát mutat. Ez az emelkedés a leukémiákra [új esetek gyakoriságának (incidencia) növekedése 1,2%/év], a központi idegrendszeri daganatokra (incidencia-növekedés 4,2%/év) és a szolid tumorokra is jellemzõ. Az iskoláskorú gyermekek egészségmagatartásának (HBSC) 2006. évi felmérése szerint a 15–16 éves fiataloknak több mint 80%-a, a 17–18 éves fiataloknak pedig több mint 90%-a kipróbálta már az alkoholt. A többszöri részegség elõfordulása a 17–18 éves fiúk körében 71%, a lányoknál közel 50%. A 15–16 éves fiataloknak kb. kétharmada, a 17–18 éveseknek pedig közel háromnegyede kipróbálta már a dohányzást. Legalább heti rendszerességgel dohányzik a 15–16 éveseknek több mint 25%-a, a 17–18 éveseknek pedig több mint egyharmada. A HBSC 2006. évi felmérésében megkérdezett 2877 középiskolás (9. és 11. évfolyamon tanuló) diák 20,3%-a fogyasztott már valamilyen illegális szert, illetve visszaélésszerûen használt már életében gyógyszert és/vagy inhalánsokat. A kannabiszfogyasztás értéke a legmagasabb az összes illegális szer közül, 17,3%-os életprevalenciával. A gyógyszer és az alkohol gyógyszerrel történõ együttes alkalmazása a második leggyakrabban alkalmazott szer (14,7%), míg az egyéb említett illegális drogfogyasztás prevalencia értéke 12,4%. A 2006-os országos vizsgálat eredményei összességében a szerfogyasztás kipróbálásának enyhe növekedését mutatták. A kipróbálás életkora többségben 15–16 évre tehetõ: a kannabisz esetében a kipróbálók 70%-a, más drog esetében a kipróbálók 75%-a 15–16 éves kora körül fogyasztja elõször az adott szert. A 14 éves koruk elõtt kipróbálók aránya a szerfogyasztók csoportján belül közel 10%. Az életprevalencia-adatok alapján a fõvárosban a legmagasabb, 30,8%-os a drogérintettség, ettõl mind a megyeszékhelyekre és városokra, mind a kisebb községekre és tanyákra vonatkozó arány messze elmarad. Tehát a település nagyságával arányosnak mondható a szerfogyasztó magatartás elõfordulása. Életkoruknál fogva egészségmagatartásuk még pozitív irányba befolyásolható, egészséggel kapcsolatos attitûdjeik még alakíthatóak, ha azokat nem a tiltás és az ijesztés eszközeivel kívánjuk befolyásolni. Számos hazai és nemzetközi kutatás utal arra, hogy az egészségtudatosság és az egészségbefektetési hajlandóság jelentõsen növelhetõ ebben az életkorban. A rizikómagatartások többsége (dohányzás, alkohol, drog) stresszoldó szerepet játszik; feszültségcsökkentõhatásuk azonnalieredménnyel jár a felgyorsult világban,ahol gyorsan kell követni a változásokat. A magatartás káros következményei pedig nagy idõeltolódással jelennek meg, a megbetegedés vagy a halálozás kockázata alig mérhetõ. 2.1.7. Ifjúság és bûnözés, devianciák Az ifjúsági bûnözés relatíve magas aránya önmagában nem specifikuma a mai magyar helyzetnek, ha más demokráciákkal hasonlítjuk össze. Az 1998-as csúcsponthoz képest összességében csökkenés van a létszámban is (1998: 53 ezer, 2005: 42 ezer fõ), de valamelyest a fiatalok aránya is javult (38%-ról 32%-ra csökkent). Az átlagosnál magasabb a fiatalok veszélyeztetettsége: a 15–18 évesek korosztályából minden tízezer személybõl 39, a 25–29 évesek korosztályából 41 személy vált erõszakos bûncselekmény áldozatává. Bár a kiskorú személyek kriminalitásának mérhetõ (regisztrált bûnözés) adatai abszolút számokban nem romlottak drámaian az elmúlt években, mégis azt mondhatjuk, hogy ténylegesen emelkedtek, hiszen ezen populáció aránya a népesedésben hosszú évek óta csökken. Mindemellett meg kell jegyezni, hogy az ifjúkori bûnözést nagyfokú látencia övezi, ezért a tényleges jogsértések (amelyeket õk követnek el, vagy sérelmükre követnek el) valódi számairól csak találgatások vannak. Ugyanakkor megállapítható, hogy a korosztályokhoz tartozók által elkövetett büntetendõ cselekmények jelentõs része kisebb súlyú, jellemzõen vagyon elleni cselekmény. Továbbá megfigyelhetõ az a tendencia is, hogy a fiatalok legnagyobb része kamaszkorukat követõen nem követ deviáns viselkedésformákat. A fiatalkorúak elõzetes letartóztatását két eltérõ feltételrendszerrel rendelkezõ intézmény (javítóintézetek, bv. intézetek) hajtja végre. 2.1.8. Közösség, részvétel, közélet A politikai intézményrendszer egyes elemei iránt nagyfokú bizalmatlanság nyilvánul meg. A demokratikus intézményrendszer elfogadottsága alacsony. Erõsen negatív a bizalmi indexe a képviseleti demokrácia alappillérének számító Országgyûlésnek és a pártoknak. A Kormány, a sajtó, valamint az egyházak szintén a negatív tartományba esnek. A pozitív tartományban a honvédség, a bíróságok és a rendõrség szerepelnek – nem elképzelhetetlen ugyanakkor, hogy utóbbi kettõ megítélése részben megváltozott az elmúlt években. A közéleti aktivitás fontos dimenziója a civilszervezeti tagság. A fiatalok kevesebb, mint hatod része rendelkezik valamilyen szervezeti tagsággal (15%). A legpreferáltabbak a sportegyesületek, a sportklubok és az egyházi szervezetek. A még értelmezhetõ sávban találhatók a kulturális, hagyományõrzõ csoportok, valamint a diák- és az önkéntes szervezetek. Minél inkább érdeklõdik a fiatal a politika iránt, annál nagyobb a valószínûsége,hogy szervezeti tagsággal rendelkezik. Azok a fiatalok, akik tagjai valamilyen szervezetnek, elsõsorban a barátok, a közösség kedvéért lettek tagok (38%). A válaszok sorrendjében a második az érdekképviselet lehetõsége (14%), a harmadik az iskolai indíttatás (diáktársak, tanárok befolyása: 10%) és 7%-os említési arányt ér el a fontos ügyek felvállalása és az, hogy valami jót tehet a közösségért. A tagsági viszonyrendszerben nem lévõ többség elsõsorban az érdektelenséget, valamint az idõ hiányát jelöli meg távolmaradási okként (36%). A 14–29 éves generáció 29%-a végez tágan értelmezett önkéntes munkát. 2.1.9. Földrajzi mobilitás, migráció A bevándorlók száma 2005-ben 25 582 fõ volt, ennek 44%-a tartozott a 15–29 éves korosztályba. A 9870 állampolgárságot kapott személy 23,5%-a tartozott a 15–29 évesek közé. A végleges letelepedési szándékkal érkezõk körében a 14 éven aluliak aránya nem érte el a 20%-ot. A bevándorlók legnagyobb csoportját a határon túlról érkezõ magyarok jelentik, körükben az átlagosnál alacsonyabb a gyerekes családok aránya. A Magyarországon tartózkodó külföldi állampolgárok között a 29 éven aluli fiatalok aránya 34%, a nemek aránya kiegyenlített. A belföldi vándorlások 37,5%-át a 15–29 éves korosztályok adják. Évente az adott korosztály 7,6%-a változtatja meg település szerinti lakóhelyét. A településen belüli lakóhely-változtatások (költözések) aránya 5,6%. A diákok tanulási célú külföldi migrációja a felsõfokú tanulmányokat folytató, posztgraduális és doktori (PhD) képzésben résztvevõknél a legmagasabb. Az OECD országaira jellemzõ arány 3–5%, Magyarországon 1%. 2.2. Az ifjúsági közfeladatok és ellátásuk helyzete 2.2.1. Jogszabályi környezet (az ifjúsági közfeladatok jogi szabályozottsága, a jogok érvényesülése) A mai kormányzati munkamegosztásban a gyermek- és ifjúsági ügyek gazdája a szociális és munkaügyi miniszter

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes